মাদারিপুর সমিতি
মাদারিপুর সমিতি বঙ্গভঙ্গ বিরোধী বাংলার একটি সশস্ত্র বিপ্লবী সংগঠন। ১৯১০ খ্রিষ্টাব্দে পূর্ণচন্দ্র দাস চরমপন্থার মাধ্যমে ইংরেজ শাসনের হাত থেকে দেশকে স্বাধীন করতে এই ব্রিটিশ বিরোধী বিপ্লবী সমিতি প্রতিষ্ঠা করেন। মূলত ঢাকা অনুশীলন সমিতি (পুলিনবিহারী দাস প্রতিষ্ঠিত) ও যুগান্তর দল (যতীন্দ্রনাথ মুখোপাধ্যায় প্রতিষ্ঠিত)-এর মতো এই সমিতি ব্রিটিশ শাসনের বিরুদ্ধে বিভিন্ন গেরিলা যুদ্ধের মাধ্যমে বৈপ্লবিক আন্দোলন পরিচালনা করতো। বিভিন্ন অভিযানে মাউজার পিস্তল, বোমা ও সাদা মুখোশ ব্যবহার করা হত। ১৯১২ খ্রিস্টাব্দে পূর্ণচন্দ্র দাসের নেতৃত্বে মাদারিপুর সমিতি পাঁচটি বড় বড় গেরিলা যুদ্ধ সংগঠিত করে।